ওয়েব ডেস্ক: সারদাকাণ্ডে তলব করা হলেও এনফোর্সমেন্ট ডিরেক্টরেটে হাজির হলেন না শতাব্দী রায়। গরহাজিরার কারণ জানাতে তাঁর আইনজীবীকে পাঠালেন বীরভূমের তৃণমূল সাংসদ।  সারদার ব্র্যান্ড অ্যাম্বাসাডর হিসেবে কী চুক্তি হয়েছিল তাঁর সঙ্গে? সেই সংক্রান্ত নথি পেতেই তলব করেছিল ইডি। এদিকে খুব শিগগিরিই সারদার সম্পত্তি অ্যাটাচ করতে চলেছে ইডি। এমনকি যে প্রভাবশালীদের অ্যাকাউন্টে সারদার টাকা ঢুকেছে, তাদের অ্যাকাউন্ট বা সম্পত্তিও অ্যাটাচ করা হতে পারে। ইতিমধ্যেই সৃঞ্জয় বসু এবং শুভাপ্রসন্নর অ্যাকাউন্ট অ্যাটাচ করেছে ইডি। আর এভাবেই সম্ভবত তদন্তের জাল গুটিয়ে আনতে চাইছে তারা। শীঘ্রই জমা পড়বে ফাইনাল রিপোর্ট। তবে, সিবিআইয়ের স্টেটাস রিপোর্ট জমার অপেক্ষায় রয়েছে ইডি।